Beynəlxalq köməkçi dil

Beynəlxalq köməkçi dil — fərqli ana dillərə malik insanlar arasında ünsiyyətin asanlaşdırılması üçün yaradılmış və ya seçilmiş bir dil. Bu dillər, mədəni və dil müxtəlifliyinə hörmət edərək beynəlxalq ünsiyyətin vasitəsi olmağı hədəfləyir. Beynəlxalq köməkçi dillər ya təbii dillərdən (məsələn, ingilis dili) seçilir, ya da süni şəkildə yaradılır (məsələn, esperanto).

Beynəlxalq köməkçi dilin xüsusiyyətləri
Asanlıq və neytrallıq ən başlıca xüsusiyyətlərindəndir. Sadə qrammatika və asan öyrənilə bilən quruluş, dili öyrənməyi daha əlçatan edir.
Hər hansı bir mədəniyyətə və ya dil qrupuna üstünlük verməməyə çalışır.Vyaçeslav A. Çirikba, “Qafqaz dil birliyi problemi” Peter Muyskenin “Dil ərazilərindən ərazi dilçiliyinə” kitabında, 2008, s. 
Universal istifadə məqsədi digər əsas xüsusiyyətlərindən biridir. Bu xüsusiyyət, fərqli dillərdə danışan insanlar arasında körpü qurmağı hədəfləyir.
Praktik tətbiq sahələri, diplomatiya, beynəlxalq ticarət, elmi tədbirlər və qlobal təşkilatların fəaliyyətlərində istifadə olunur.

Beynəlxalq köməkçi dillərin növləri
Bəzi təbii dillər beynəlxalq köməkçi dil rolunu oynayır. Məsələn: İngilis dili: Müasir dövrdə qlobal ünsiyyət və biznesin əsas dili kimi qəbul edilir. Fransız dili: Tarixdə beynəlxalq diplomatiyanın əsas dili olub.Ostler, 2005 səh. 38–40
Bir də insanlar tərəfindən xüsusi məqsədlər üçün yaradılan dillər mövcuddur. Onlara süni dillər deyilir. Ən məşhurlarından biri Esperantodur. L.L. Zamenhof tərəfindən yaradılmış, asan və neytral bir dildir.
İnterlinqua isə Latın və Avropa dillərinin qarışığından yaradılmışdır. Volapük, 19-cu əsrdə İohan Martin Şleyer tərəfindən təqdim edilmişdir.

Üstünlükləri və çətinlikləri
Üstünlüklərinə qlobal ünsiyyəti və əməkdaşlığı gücləndirməyi, əsas ana dili olmayan insanlar arasında bərabərlik yaratmağı nümunə göstərə bilərik.
Çətinliklərinə beynəlxalq bir dil seçimi və ya tətbiqi ilə bağlı siyasi və mədəni problemləri, eyni zamanda süni dillərin geniş miqyasda qəbul edilməsində yaranan çətinlikləri aid edə bilərik.Şmidt, İohann. 1964. Jenotem valemapuka Volapük. Amsterdam: Volapükagased.Şmidt, İohann. 1996. Universal lingvo Volapuko tarixi. Tərcüməçi: Philippe Combot. Courgenard: La Blanchetière. 
Texnologiyanın inkişafı ilə avtomatik tərcümə sistemləri beynəlxalq ünsiyyətdə mühüm rol oynamağa başlayıb.
 Həmçinin bax 
Tərcümə layihəsi
Tərcüməşünaslıq

 İstinadlar 

Kateqoriya:Dilçilik
Kateqoriya:Süni dillər
Kateqoriya:Beynəlxalq köməkçi dillər